Nattens torden har formentlig vækket en del nordjyder, men et par steder gik det lidt værre end det natten til mandag, fortæller vagtchef ved Nordjyllands Politi, Poul Badsberg. Klokken 4.38 måtte politi og beredskab rykke ud til Thorsvej i Skagen. Her var lynet slået ned i et hus, men heldigvis var det kun elinstallationerne, der var ramt, og ingen var kommet til skade. Bare tre minutter senere lød meldingen på brand i Østervrå. Også her var lynet slået ned i et hus og havde startet en brand. Ifølge vagtchefen er ingen beboere kommet noget til ved branden.

Opsummering:
Voldsomt vejr med mange lynnedslag gik ud over to huse natten til mandag.